Source: https://www.riigiteataja.ee/akt/131012017008
Timestamp: 2017-04-27 11:02:12+00:00
Document Index: 3033184

Matched Legal Cases: ['§ 2', '§ 3', '§ 4', '§ 3', '§ 71', '§ 1', '§ 2', '§ 3', '§ 4', '§ 5', '§ 6']

Avinurme valla, Kasepää valla, Lohusuu valla, Mustvee linna ja Saare valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine – Riigi Teataja
Avinurme valla, Kasepää valla, Lohusuu valla, Mustvee linna ja Saare valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine
Avinurme valla, Kasepää valla, Lohusuu valla, Mustvee linna ja Saare valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine - sisukord
§ 2 Avinurme valla ja Lohusuu valla maakondliku kuuluvuse muutmine
§ 3 Mustvee linna piiri muutmine territooriumiosa üleandmisega
§ 4 Haldusüksuse piiri määramine ja kaardistamine
Avaldamismärge:RT I, 31.01.2017, 8
Avinurme valla, Kasepää valla, Lohusuu valla, Mustvee linna ja Saare valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmineVastu võetud 26.01.2017 nr 23Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒5 alusel.§ 1. Haldusterritoriaalse korralduse muutmine (1) Avinurme valla, Kasepää valla, Lohusuu valla, Mustvee linna ja Saare valla ühinemise teel moodustatakse uus haldusüksus. (2) Uue haldusüksuse nimeks määratakse Mustvee vald.§ 2. Avinurme valla ja Lohusuu valla maakondliku kuuluvuse muutmine Avinurme vald ja Lohusuu vald arvatakse Ida-Viru maakonna koosseisust Jõgeva maakonna koosseisu.§ 3. Mustvee linna piiri muutmine territooriumiosa üleandmisega Mustvee linna piiri muudetakse senise Torma valla Võtikvere küla territooriumi arvamisega Mustvee linna koosseisu.§ 4. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Mustvee valla piiriks on §-ga 3 muudetud endise Mustvee linna ning Avinurme valla, Kasepää valla, Lohusuu valla ja Saare valla piir, välja arvatud nende omavahelises osas. (2) Maa-amet kannab Mustvee valla piiri riigi maakatastri kaardile.§ 5. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine“ kinnitatud „Eesti territooriumi haldusüksuste nimistut“ muudetakse järgmiselt: 1) Ida-Viru maakonna valdade loetelust jäetakse välja sõnad „Avinurme,“ ja „Lohusuu,“; 2) Jõgeva maakonna linnade loetelust jäetakse välja sõna „, Mustvee“; 3) Jõgeva maakonna valdade loetellu lisatakse sõna „Mustvee,“; 4) Jõgeva maakonna valdade loetelust jäetakse välja sõnad „Kasepää,“ ja „Saare,“.§ 6. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvid 1, 2, 3 ja 5 jõustuvad Mustvee Vallavolikogu valimistulemuste väljakuulutamise päeval.Jüri RatasPeaministerMihhail KorbRiigihalduse ministerHeiki LootRiigisekretär